PIELIKUMS

VIENOTS DOKUMENTS

“El Vicario”

PDO-ES-N1634

Pieteikuma iesniegšanas datums: 16.4.2012.

1. Reģistrējamais nosaukums

“El Vicario”

2. Ģeogrāfiskās norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Baltvīns, kas daļēji fermentēts mucā, melno vīnogu baltvīns un sārtvīns

Baltvīnu krāsa ir no citrondzeltenas līdz zeltdzeltenai ar zeltainiem lāsumiem vai – ja tie ražoti no melnajām vīnogām – no pelēkdzeltenīgas līdz bālrozā krāsai. Sārtvīni ir košā un dzīvīgā aveņu krāsā ar viegli izteiktiem violetiem zaigojumiem. Tie visi ir ļoti spīdīgi un krējumaini, jo bagātīgi satur glicerīnu.

Pēc smaržas jūtami tropu augļu un vasaras augļu aromāti, ar balzāma un eikalipta notīm, bet sārtvīnam – ar anīsam piemītošām notīm.

Pēc garšas vīns ir pilnestīgs un svaigs. Baltvīniem raksturīgas pienskābei piemītošas aromāta nianses un citronu atgādinošas greipfrūta notis, bet no melnajām vīnogām ražotie vīni izdala svaigus zāles aromātus un tiem piemīt arī viegli izteiktas sāli atgādinošas nianses. Sārtvīni ir nedaudz korpulenti, tiem piemīt ilgstoša garša un augļains raksturs, kas dara tos par patiesu kārumu.

Vispārīgie analītiskie parametri

Maksimālais kopējais spirta saturs (tilp. %) (*1) Minimālais faktiskais spirta saturs (tilp. %) 11,5 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos litrā) 16 Maksimālais kopējais sēra dioksīda saturs (miligramos uz litru): 150

Pussaldais baltvīns

Citrondzeltenā līdz zelta krāsā, dzidrs, spīdīgs un blīvs.

Šis vīns izdala tropiskos aromātus, ko patīkami papildina raksturīgā piparmētras svaiguma nianses.

Tā augļainajai garšai piemīt svaigs skābenums un izsmalcināts saldenums, kas atgādina augļus sīrupā un tropu augļus.

Vispārīgie analītiskie parametri

Maksimālais kopējais spirta saturs (tilp. %) (*2) Minimālais faktiskais spirta saturs (tilp. %) 9 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos litrā) 16,7 Maksimālais kopējais sēra dioksīda saturs (miligramos uz litru): 200

Sarkanvīni, kas ražoti no vietējo un ārvalstu šķirņu maisījuma

Izskats: ķiršsarkanā krāsā ar vidēji līdz stipri izteiktu pārklājumu. Spīdīgi. Var saturēt nedaudz vīnskābes sāļu nogulšņu vai lielmolekulāras struktūras polifenolu nogulšņu.

Smarža: izceļas augļu aromāts, bet pēc noteikta aerācijas laika izdalās balzāma aromāta nianses.

Garša: vīns ir augļains un svaigs, un tajā ir jūtamas balzāma un patīkamas tanīnu notis. Vīnā ir lieliski iekļāvusies koksnes nianse, kas piešķir tam izsmalcinātu kūpinājuma pēcgaršu.

Sarkanvīni, kas ražoti no vietējo šķirņu maisījuma

Izskats: spilgtā ķirškrāsā, ļoti glicerinēts, tīrs un spīdīgs. Var saturēt nedaudz vīnskābes sāļu vai polifenolu nogulšņu.

Smarža: piemīt sarkanaugļu aromātu buķete. Labi izteiktas balzāmiskas nianses un kritušu lapu smarža. Pienskābei raksturīgas notis, kā arī tādas smaržas nianses, kas liecina par nogatavināšanu mucā, taču nenomāc augļu aromāta nianses. Svaigs un daudzveidīgs.

Garša: nobriedušu tanīnu klātbūtne. Daudzveidīgi apveltīts vīns ar augļu, mineralitātes un pienskābes niansēm. Spirta satura un skābenuma attiecība līdzsvaroti sabalansēta. Ilgi paliekoša augļainuma garša.

Vispārīgie analītiskie parametri

Maksimālais kopējais spirta saturs (tilp. %) (*3) Minimālais faktiskais spirta saturs (tilp. %) 12,5 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos litrā) 16,7 Maksimālais kopējais sēra dioksīda saturs (miligramos uz litru): 150

Saldais sarkanvīns

Izskats: koša saldo ķiršu krāsa. Smarža: balzāmiski piesātināti un svaigi vīni ar gardu kompotu un liķierī izturētu augļu niansēm. Garša: patīkama, it īpaši nobaudīšanas sākumā, piemīt cukurots, vīģes, aprikozes vai džemus atgādinošs saldenums.

Vispārīgie analītiskie parametri

Maksimālais kopējais spirta saturs (tilp. %) (*4) Minimālais faktiskais spirta saturs (tilp. %) 11,5 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos litrā) 16,7 Maksimālais kopējais sēra dioksīda saturs (miligramos uz litru): 200 (*5)

5. Vīndarības metodes

a. Galvenās vīndarības metodes

Īpašā vīndarības metode

Maksimālais iznākums, ko iegūst pēc presēšanas (ar 2 bāru lielu maksimālo spiedienu), ir 70 litri no 100 kg vīnogu.

Mucā raudzētiem baltvīniem vismaz 15 % iegūtās misas 4–8 mēnešus fermentē uz vīna nogulsnēm Eiropas izcelsmes ozolkoka mucās, kuru ietilpība ir 225–500 litri un kuru vecums nepārsniedz divus gadus. Misu, kas atlikusi no mucā raudzēto baltvīnu gatavošanas, kā arī misu, ko izmanto, lai ražotu melno vīnogu baltvīnu un pussaldo baltvīnu, fermentē nerūsējošā tērauda tvertnēs, kur temperatūra ir no 11 °C līdz 20 °C.

Sarkanvīnu gadījumā fermentācija noris temperatūrā no 14 °C līdz 32 °C.

Visiem sarkanvīniem ievēro 5–22 dienu ilgu macerācijas laiku. Pēc tam vīnu nogatavina ozolkoka mucās, kuru ietilpība ir 225–300 litri.

b. Maksimālās ražas

‘Chardonnay’, ‘Sauvignon blanc’, ‘Merlot’

9 000 kilogramu vīnogu no hektāra

‘Chardonnay’, ‘Sauvignon blanc’, ‘Merlot’

63 hl no hektāra

‘Tempranillo’ (sarkanvīniem), ‘Syrah’ un ‘Garnacha Tinta’

12 000 kilogramu vīnogu no hektāra

‘Tempranillo’ (sarkanvīniem), ‘Syrah’ un ‘Garnacha Tinta’

84 hl no hektāra

‘Tempranillo’ (melno vīnogu baltvīnam)

15 000 kilogramu vīnogu no hektāra

‘Tempranillo’ (melno vīnogu baltvīnam)

105 hl no hektāra

‘Cabernet Sauvignon’

10 000 kilogramu vīnogu no hektāra

‘Cabernet Sauvignon’

70 hl no hektāra

‘Graciano’ un ‘Petit Verdot’

13 500 kilogramu vīnogu no hektāra

‘Graciano’ un ‘Petit Verdot’

94,5 hl no hektāra

6. Noteiktais ģeogrāfiskais apgabals

Tajā ietilpst Ciudad Real pašvaldības teritorijas 9 kadastrālo rajonu 86 zemesgabali.

PROVINCE PAŠVALDĪBA KADASTRĀLAIS RAJONS ZEMESGABALS CIUDAD REAL CIUDAD REAL 202 47 CIUDAD REAL CIUDAD REAL 7 7 CIUDAD REAL CIUDAD REAL 7 3 CIUDAD REAL CIUDAD REAL 7 1 CIUDAD REAL CIUDAD REAL 7 6 CIUDAD REAL CIUDAD REAL 6 6 CIUDAD REAL CIUDAD REAL 7 8 CIUDAD REAL CIUDAD REAL 202 60261 CIUDAD REAL CIUDAD REAL 202 60260 CIUDAD REAL CIUDAD REAL 202 61348 CIUDAD REAL CIUDAD REAL 201 58677 CIUDAD REAL CIUDAD REAL 201 29 CIUDAD REAL CIUDAD REAL 202 51 CIUDAD REAL CIUDAD REAL 201 58644 CIUDAD REAL CIUDAD REAL 201 16 CIUDAD REAL CIUDAD REAL 201 14 CIUDAD REAL CIUDAD REAL 201 13 CIUDAD REAL CIUDAD REAL 201 18 CIUDAD REAL CIUDAD REAL 201 14 CIUDAD REAL CIUDAD REAL 203 160 CIUDAD REAL CIUDAD REAL 8 5 CIUDAD REAL CIUDAD REAL 203 157 CIUDAD REAL CIUDAD REAL 203 158 CIUDAD REAL CIUDAD REAL 203 159 CIUDAD REAL CIUDAD REAL 203 163 CIUDAD REAL CIUDAD REAL 7 5 CIUDAD REAL CIUDAD REAL 8 4 CIUDAD REAL CIUDAD REAL 203 162 CIUDAD REAL CIUDAD REAL 203 164 CIUDAD REAL CIUDAD REAL 201 14 CIUDAD REAL CIUDAD REAL 6 5 CIUDAD REAL CIUDAD REAL 202 49 CIUDAD REAL CIUDAD REAL 202 60 CIUDAD REAL CIUDAD REAL 202 48 CIUDAD REAL CIUDAD REAL 203 161 CIUDAD REAL CIUDAD REAL 6 3 CIUDAD REAL CIUDAD REAL 7 2 CIUDAD REAL CIUDAD REAL 201 27 CIUDAD REAL CIUDAD REAL 201 3 CIUDAD REAL CIUDAD REAL 89 5 CIUDAD REAL CIUDAD REAL 206 411 CIUDAD REAL CIUDAD REAL 206 409 CIUDAD REAL CIUDAD REAL 201 1 CIUDAD REAL CIUDAD REAL 201 40 CIUDAD REAL CIUDAD REAL 201 8 CIUDAD REAL CIUDAD REAL 201 5 CIUDAD REAL CIUDAD REAL 201 39 CIUDAD REAL CIUDAD REAL 201 44 CIUDAD REAL CIUDAD REAL 201 46 CIUDAD REAL CIUDAD REAL 205 61348 CIUDAD REAL CIUDAD REAL 201 42 CIUDAD REAL CIUDAD REAL 201 43 CIUDAD REAL CIUDAD REAL 201 41 CIUDAD REAL CIUDAD REAL 201 2 CIUDAD REAL CIUDAD REAL 201 34 CIUDAD REAL CIUDAD REAL 206 640 CIUDAD REAL CIUDAD REAL 206 412 CIUDAD REAL CIUDAD REAL 206 407 CIUDAD REAL CIUDAD REAL 201 28 CIUDAD REAL CIUDAD REAL 201 30 CIUDAD REAL CIUDAD REAL 206 467 CIUDAD REAL CIUDAD REAL 201 31 CIUDAD REAL CIUDAD REAL 206 408 CIUDAD REAL CIUDAD REAL 201 20 CIUDAD REAL CIUDAD REAL 202 55399 CIUDAD REAL CIUDAD REAL 201 61348 CIUDAD REAL CIUDAD REAL 201 19 CIUDAD REAL CIUDAD REAL 201 10 CIUDAD REAL CIUDAD REAL 201 474 CIUDAD REAL CIUDAD REAL 201 11 CIUDAD REAL CIUDAD REAL 201 9 CIUDAD REAL CIUDAD REAL 201 473 CIUDAD REAL CIUDAD REAL 201 37 CIUDAD REAL CIUDAD REAL 201 38 CIUDAD REAL CIUDAD REAL 201 7 CIUDAD REAL CIUDAD REAL 201 33 CIUDAD REAL CIUDAD REAL 201 32 CIUDAD REAL CIUDAD REAL 201 35 CIUDAD REAL CIUDAD REAL 201 45 CIUDAD REAL CIUDAD REAL 201 36 CIUDAD REAL CIUDAD REAL 206 410 CIUDAD REAL CIUDAD REAL 206 406 CIUDAD REAL CIUDAD REAL 206 396 CIUDAD REAL CIUDAD REAL 206 397 CIUDAD REAL CIUDAD REAL 206 398 CIUDAD REAL CIUDAD REAL 206 399

Ģeogrāfiskā apgabala platība ir 1 252 hektāri.

7. Galvenās vīna vīnogu šķirnes

‘SAUVIGNON BLANC’

‘CHARDONNAY’

‘TEMPRANILLO - CENCIBEL’

‘MERLOT’

8. Saiknes vai saikņu apraksts

VIDE (DABAS FAKTORI UN CILVĒKFAKTORI)

“El Vicario” ir vietvārds, kādā sauc apvidu gar Guadiana upi; nosaukums ir saistīts ar El Vicario dambi.

Tas ir apvidus aptuveni 2 km platumā, skaitot no upes gultnes, un 7 km garumā; tā dabiskās robežas veido “Casas del Batan” un “Cabeza del Fraile” zona austrumos un “Cerro de Sancho Rey” un “El Sedano” zona rietumos – visa Ciudad Real pašvaldībai piederošā teritorija.

Visa noteiktā apgabala reljefu veido lēzena pauguraine, kuras augstums pazeminās galvenokārt virzienā uz upi. Augsnes ir kaļķainas, pēc mehāniskā sastāva vieglas un labi drenētas, vidēji auglīgas.

Upes un dambja tuvums ir par iemeslu tam, ka šajā ozolāju un krūmāju vidē mezoklimats ir maigāks, un tas mīkstina ekstremālo laikapstākļu ietekmi.

Augsne ir kaļķaina, sekla un pēc granulometriskā sastāva viegla. Tai raksturīgs augsts kalcija līmenis, kas vidēji pārsniedz 15 m.ekv./100 g (> 3 000 ppm), proti, tas ir ievērojami augstāks nekā augsnēs, kādas ir citos Kastīlijas-Lamančas vīnogu audzēšanas apgabalos, kur vidējais rādītājs ir 8–10 m.ekv./100 g (1 600–2 000 ppm). Kalcija saturs ir īpaši svarīgs faktors, jo kaļķainas augsnes ir izcili labi piemērotas vīnogulāju audzēšanai.

CILVĒKFAKTORI

Visbūtiskākā atšķirība starp “El Vicario” vīnu gatavošanu un kaimiņapgabala ACVN “La Mancha” vīnu gatavošanu meklējama vīndarības metodēs, jo baltvīnus no melnajām vīnogām un daļēji mucā fermentētus baltvīnus no ‘Garnacha Tinta’ vai ‘Tempranillo’ šķirnes vīnogām ražo bez macerācijas (“baltais no melnā”).

Turklāt attiecībā uz izturēto sarkanvīnu īpašībām atšķirības ir šādas:

ACVN “La Mancha” “El Vicario” Atšķirības ≥ 11,5 tilp. % ≥ 12,5 tilp. % Spirta koncentrācija augstāka ≤ 10 m.ekv./l ≤ 16,7 m.ekv./l Gaistošais skābums augstāks 6 a. v. [absorbcijas vienības] — Izturētajiem sarkanvīniem mazāk koša krāsa

VĪNA APRAKSTS

Piemīt izsmalcinātība, un sajūtamas ļoti liegas krūmājam piemītošas nianses, kā arī līdzsvars starp tanīniem un skābēm apvienojumā ar mērenu spirta saturu – tās ir dažas no šo sarkanvīnu galvenajām īpašībām.

Savukārt sārtvīns atkal ir cieņā ne tikai sava labi sajūtamā aromātiskuma dēļ, bet arī tam piemītošā maiguma radītā, mutē paliekošā līdzsvarotības iespaida un ļoti patīkamā svaiguma dēļ.

Visbeidzot, baltvīnos līdztekus aromātiskuma īpatnībām rodamas arī izjūtas, ko raisa krūmājiem raksturīgas īpašības, līdzsvarotība un svaigums, kā arī piepildījuma izjūta mutē.

SAIKNE

Mīkstinādams ekstremālus laikapstākļus, mezoklimats, kas šeit ir maigāks, dara vīnogu ienākšanās tempu mērenāku, veicina izsmalcināto aromāta nianšu izveidošanos un izceļ vīnā krūmāju augiem piemītošas nianses.

Kalcijs ir būtisks vīnogu miziņu kvalitātes faktors, kam sava nozīme ir arī polifenolu un aromātisko vielu veidošanās procesā. Šāds augsnes sastāvs veicina līdzsvaru starp visiem elementiem un dara vīnus par spējīgiem dāvāt to baudītājiem īpašas sajūtu nianses: to salīdzinoši augstais pH veicina tajos svaiguma veidošanos, pateicoties tiem raksturīgo tanīnu izsmalcinātībai un izcilajai kvalitātei. Fenolu saturs tajos gādā par svarīgām strukturālajām īpašībām, bet vīnogu miziņas tanīnu lieliskā gatavības pakāpe, ko papildina iespaidīgais sēklu briedums, palīdz šiem vīniem nodrošināt baudījumu ne tikai ar patīkamām sajūtām mutē, bet arī ar raksturīgām svaiguma niansēm.

Attiecībā uz visiem vīniem ir jāuzsver izsmalcinātība un delikāta daudzveidība, kas iet rokrokā ar tanīnu un skābju līdzsvarojumu – galvenajām strukturētu saldvīnu īpašībām, kuru veidošanos sekmē harmoniski ienākšanās procesi, kas noris vīnogās, kad vīnkoki aug kaļķainās augsnēs, un “El Vicario” vīndārzos visi šie faktori tiešāko un labvēlīgāko ietekmi atstāj uz vīnogu miziņu.

Lai gan noteikto apgabalu ieskauj ACVN “La Mancha” ražošanas apgabals, tam piemīt īpašības, kas ievērojami atšķiras no raksturīgajām īpašībām, kādas valda kaimiņapgabalā, no kura tas atšķiras ar šādiem faktoriem.

Apgabala robežas tika delimitētas, ņemot vērā vides apstākļus (kaļķakmens augsnes ar augstu kalcija līmeni un upes ietekme) un to, ka ir tikai viens vīna pagrabs, kurš pieder pieteikuma iesniedzējam un kurā ražo vīnu šajā noteiktajā apgabalā.

Jāuzsver, ka noteiktā apgabala teritorija aizņem 1 252 hektārus lielu platību, kas pieder dažādiem īpašniekiem, pat ja pieteikuma iesniegšanas laikā viss esošais vīndārzs un vienīgais pagrabs šajā apgabalā piederēja pieteikuma iesniedzējam.

Turklāt, ja nākotnē noteiktajā ģeogrāfiskajā apgabalā darbību sāktu citi ražotāji, viņi varētu izmantot reģistrēto nosaukumu ar nosacījumu, ka tiek izpildīti produkta specifikācijā izklāstītie nosacījumi, kas ir pilnībā iespējams, ņemot vērā to, ka noteiktais apgabals aizņem 1 252 hektārus un ka tādēļ tajā varētu tikt ierīkots vairāk pagrabu.

9. Būtiski papildu nosacījumi

—

Atsauce uz specifikācijas publikāciju

http://pagina.jccm.es/agricul/paginas/comercial-industrial/consejos_new/pliegos/PLIEGO_PAGO_DEL_VICARIO_20180718.pdf

(*1) Maksimālais kopējais spirta saturs ir tāds, kāds noteikts Kopienas tiesību aktos.

(*2) Maksimālais kopējais spirta saturs ir tāds, kāds noteikts Kopienas tiesību aktos.

(*3) Maksimālais kopējais spirta saturs ir tāds, kāds noteikts Kopienas tiesību aktos.

(*4) Maksimālais kopējais spirta saturs ir tāds, kāds noteikts Kopienas tiesību aktos.

(*5) Cukuru saturs, kas izteikts glikozes un fruktozes summā, nav zemāks par 45 gramiem uz litru.